RAPORT AL COMISIEI CĂTRE PARLAMENTUL EUROPEAN ȘI CONSILIU REFERITOR LA ACTIVITATEA EXTERNĂ A BEI, DIN 2013, CARE A BENEFICIAT DE GARANȚIA BUGETARĂ A UE ȘI LA APLICAREA DECIZIEI NR. 1080/2011/UE DIN 25 OCTOMBRIE 2011, ÎN CEEA CE PRIVEȘTE OPERAȚIUNILE DE FINANȚARE ALE BEI SEMNATE ÎN PERIOADA 2007-IUNIE 2014 /* COM/2014/0674 final */





1. INTRODUCERE Decizia nr. 1080/2011/UE a Parlamentului European și a Consiliului din 25 octombrie 2011 de acordare a unei garanții a UE Băncii Europene de Investiții (BEI) pentru pierderile rezultate din împrumuturi și garanții la împrumuturi pentru proiecte din afara Uniunii[1] (denumită în continuare „decizia” sau „garanția UE”) îi impune Comisiei să întocmească un raport anual referitor la operațiunile de finanțare ale BEI derulate cu garanția UE, pe baza rapoartelor anuale furnizate de BEI. Prezentul raport oferă, de asemenea, un rezumat al operațiunilor pe risc propriu desfășurate de BEI în 2013 în regiunile care intră în sub incidența deciziei. Operațiunile BEI din Africa, Caraibe și Pacific (ACP), precum și din țările și teritoriile de peste mări (TTPM) sunt tratate de BEI într-un raport anual separat[2]. Articolul 17 din decizie impune Comisiei să prezinte Parlamentului European și Consiliului un raport final cu privire la aplicarea deciziei. Raportul final este furnizat în anexă și acoperă operațiunile de finanțare externă ale BEI semnate în decursul perioadei cuprinse între 2007 și 30 iunie 2014, după prelungirea cu șase luni a deciziei. Informații mai detaliate și tabele statistice referitoare la activitățile menționate mai sus, inclusiv la nivel de proiect, sector, țară și regiune, sunt disponibile în documentul de lucru al serviciilor Comisiei anexat („SWD”). În urma celui de al doilea an de punere în aplicare a noului cadru de măsurare a rezultatelor (CMR) al BEI, prezentul raport oferă informații mai detaliate privind rezultatele preconizate pe baza operațiunilor de finanțare ale BEI semnate în 2013. Rezultatele efective obținute pe baza a șase studii de caz selectate referitoare la operațiunile în curs sunt prezentate în documentul de lucru al Comisiei. La 16 aprilie 2014, Parlamentul European și Consiliul au adoptat o nouă decizie, Decizia nr. 466/2014/UE[3] de acordare a unei garanții a UE Băncii Europene de Investiții pentru pierderile rezultate din operațiuni de finanțare care sprijină proiecte de investiții în afara UE în perioada 2014-2020. 2. PRINCIPALELE REZULTATE Decizia stabilește un plafon global de 27 484 de milioane EUR în cadrul mandatului general și încă 2 000 de milioane EUR în cadrul mandatului privind schimbările climatice care a fost activat. În pofida mediului de afaceri problematic, în 2013, BEI a crescut valoarea împrumuturilor semnate în regiunile care intră sub incidența deciziei la 6,8 miliarde EUR (6,5 miliarde EUR în 2012). Finanțarea cu garanție a UE a crescut cu aproape 0,4 miliarde EUR la 4,4 miliarde EUR, în timp ce finanțarea pe risc propriu de către BEI a scăzut cu aproape 0,1 miliarde EUR la 2,4 miliarde EUR. BEI a continuat să-și demonstreze angajamentul ferm de sprijinire a agendei UE privind schimbările climatice. În total, împrumuturile semnate pentru acțiuni în domeniul climei în regiunile din cadrul mandatului extern, astfel cum sunt definite în decizie, s-au ridicat la 2,1 miliarde EUR în 2013, reprezentând 31 % din totalul împrumuturilor semnate. În ianuarie 2012, BEI a lansat cadrul CMR, care consolidează măsurarea și raportarea rezultatelor și a impactului operațiunilor sale, după cum se prevede în decizie. A fost dezvoltată o gamă largă de indicatori care pot fi măsurați și monitorizați în mod obiectiv și care vor ghida evaluarea pe toată durata ciclului de viață al proiectului. Rezultatele preconizate ale tuturor operațiunilor BEI semnate în 2013 sunt sintetizate în documentul de lucru al serviciilor Comisiei. Raportul BEI cu privire la operațiunile BEI din afara UE a fost publicat pe pagina sa de internet[4]. Decizia a pus accentul pe o mai bună aliniere a activităților externe ale BEI la politicile, programele și instrumentele externe ale UE. În cursul anului 2013, BEI a continuat să colaboreze îndeaproape cu Comisia și cu SEAE pentru îmbunătățirea consecvenței și a coerenței acțiunilor BEI cu politicile externe ale UE. În acest context, memorandumul de înțelegere dintre CE și BEI a fost actualizat și extins la SEAE și semnat de părți la 12.9.2013. 3. OPERAȚIUNI DE FINANȚARE 3.1. Situația volumului finanțărilor acordate de BEI în regiunile care intră sub incidența deciziei Tabelul de mai jos reflectă situația volumului finanțărilor acordate de BEI în 2013 în regiunile care intră sub incidența deciziei. Tabelul 1: Operațiunile de finanțare externă ale BEI semnate în 2013 Țări ale operațiunii || Operațiuni în cadrul mandatului || Operațiuni ale BEI pe risc propriu || Total (milioane EUR) || Garanția globală || Acoperirea riscului politic || Total Țări aflate în faza de preaderare || 960 || 0 || 960 || 1 998 || 2 958 Țări mediteraneene || 397 || 133 || 530 || 0 || 530 Țări vecine din est, Rusia || 1 126 || 560 || 1 686 || 119 || 1 805 Asia și America Latină || 782 || 215 || 997 || 242 || 1 240 Africa de Sud || 0 || 260 || 260 || 0 || 260 Total || 3 265 || 1 168 || 4 433 || 2 359 || 6 793 Note: În plus față de volumele sus-menționate ale resurselor proprii ale BEI, au fost semnate operațiuni legate de capital și de microfinanțare în valoare de 53 de milioane EUR din resurse furnizate de terți în zona mediteraneeană. Cota de activitate în cadrul mandatului UE a crescut cu 4 % ca volum total în 2013, ajungând la 4,43 de miliarde EUR (3,96 de miliarde EUR în 2012) sau, altfel spus, la 65 % din totalul finanțărilor din 2013 în regiunile care intră sub incidența deciziei. Majoritatea (85 %) operațiunilor finanțate de BEI pe risc propriu au fost semnate în țări aflate în faza de preaderare. În 2013, 74 % dintre împrumuturile semnate în cadrul mandatului au fost acoperite de o garanție globală (3,26 de miliarde EUR), utilizată pentru operațiunile suverane și subsuverane, în timp ce 26 % au beneficiat de o garanție împotriva riscurilor politice (1,17 miliarde EUR) pentru operațiunile din sectorul privat, toate celelalte riscuri aferente acestor operațiuni fiind suportate de BEI. Nerambursarea împrumuturilor și a dobânzilor de către guvernul sirian a continuat în 2013[5]. Dacă în 2012, BEI a activat Fondul de garantare pentru un total de 42 de milioane EUR și a recuperat 2,1 milioane EUR, în 2013 BEI a activat în mod suplimentat un total de 64,8 milioane EUR. Diagrama 1: Volumele anuale ale împrumuturilor externe acordate de BEI din resurse proprii La sfârșitul anului 2013 (a se vedea tabelul 2), suma globală a împrumuturilor semnate în temeiul deciziei (minus anulările) s-a ridicat la 27 de miliarde EUR, ceea ce reprezintă 92 % din plafonul global corespunzător mandatului. O sumă globală de 2,46 de miliarde EUR a fost disponibilă pentru noi operațiuni ale BEI în cadrul mandatului. Perioada stabilită în decizie a fost prelungită automat cu șase luni la sfârșitul anului 2013, ca urmare a faptului că Parlamentul European și Consiliul nu au adoptat o nouă decizie. Tabelul 2: Totalul împrumuturilor semnate de BEI și al plăților efectuate de BEI în cadrul mandatului (2007-2013) milioane EUR || Plafon || Suma netă a împrumuturilor semnate || Suma netă a împrumuturilor semnate ca % din plafon || Plăți || Plăți nete efectuate ca % din suma netă a împrumuturilor semnate Preaderare || 9 048 || 8 949 || 99 % || 5 648 || 63 % Țări mediteraneene || 9 700 || 8 381 || 86 % || 4 145 || 49 % Țări vecine din est, Rusia || 3 848 || 3 844 || 100 % || 898 || 23 % Asia și America Latină || 3 952 || 3 284 || 83 % || 2 322 || 71 % Africa de Sud || 936 || 911 || 97 % || 558 || 61 % Total mandat general || 27 484 || 25 369 || 92 % || 13 571 || 53 % Mandat privind schimbările climatice (2011-2013) || 2 000 || 1 656 || 83 % || 217 || 13 % Total mandat || 29 484 || 27 025 || 92 % || 13 788 || 51 % Nota Bene: Valoarea plăților este calculată în funcție de echivalentul în EUR pe baza ratei de schimb valutar aplicabile în momentul tranzacției. După cum se poate observa în tabelul 2, la finele anului 2013, BEI a atins sau a fost foarte aproape să atingă plafoanele regionale în țările aflate în faza de preaderare, în țările vecine din est și din Africa de Sud. O marjă de manevră era încă disponibilă în țările mediteraneene și AAL. Decizia prevede posibilitatea realocării a până la 10 % între plafoanele regionale. În ceea ce privește plățile efectuate, care reprezintă un indicator al progresului înregistrat în punerea în aplicare a proiectelor, 51 % din sumele nete semnate în temeiul deciziei (13,8 miliarde EUR) fuseseră deja plătite la sfârșitul anului 2013. Acest nivel corespunde diferenței de timp medii normale între semnarea contractului de finanțare și efectuarea plăților. Asia și America Latină au înregistrat un bun progres, încasând 71 % din sumele nete semnate, urmate de țările aflate în faza de preaderare (63 %) și de Africa de Sud (61 %). În țările vecine din est și în Rusia, plățile efectuate au rămas sub medie, la 23 % din sumele nete semnate, reflectând întârzierile inițiale în punerea în aplicare a proiectelor și întârzierile administrative din țările beneficiare. Rata plăților efectuate în cadrul mandatului privind schimbările climatice este relativ scăzută deoarece acesta a fost activat la sfârșitul anului 2011. Tabelul 3: Împrumuturile anuale semnate în temeiul deciziei actuale (2007-2013) milioane EUR || 2007 (*) || 2008 || 2009 || 2010 || 2011 || 2012 || 2013 || Total brut || Anulări || Total net Preaderare || 389 || 2 009 || 2 859 || 1 535 || 874 || 821 || 610 || 9 096 || 147 || 8 949 Țări mediteraneene || 1 205 || 1 195 || 1 510 || 2 009 || 926 || 1 305 || 530 || 8 680 || 299 || 8 381 Țări vecine din est, Rusia || 0 || 170 || 233 || 631 || 675 || 934 || 1 443 || 4 085 || 241 || 3 844 Asia și America Latină || 305 || 469 || 1 051 || 643 || 310 || 300 || 584 || 3 662 || 378 || 3 284 Africa de Sud || 0 || 203 || 280 || 50 || 115 || 100 || 260 || 1 008 || 96 || 912 Total mandat general || 1 899 || 4 045 || 5 932 || 4 867 || 2 900 || 3 460 || 3 427 || 26 530 || 1 161 || 25 369 Mandatul privind schimbările climatice (2011-2013) || || || || || 150 || 500 || 1 006 || 1 656 || -- || 1 656 Preaderare || || || || || 150 || - || 350 || 500 || -- || 500 Țări mediteraneene || || || || || || 350 || - || 350 || -- || 350 Țări vecine din est, Rusia || || || || || || - || 243 || 243 || -- || 243 Asia și America Latină || || || || || || 150 || 413 || 563 || -- || 563 Africa de Sud || || || || || || - || - || - || -- || - Total mandat || 1 899 || 4 045 || 5 932 || 4 867 || 3 050 || 3 960 || 4 433 || 28 186 || 1 161 || 27 025 || (*) Până la 31 iulie 2007, s-au acordat de asemenea împrumuturi în temeiul deciziei anterioare referitoare la perioada 2000‑2007. Cu privire la numărul de proiecte, s-au semnat 42 de operațiuni noi în temeiul deciziei în 2013, față de 43 în 2012. A se vedea tabelul următor. Tabelul 4: Numărul operațiunilor semnate în 2013 în funcție de regiuni și de resurse Regiuni || Mandat || Pe riscul propriu al BEI || Total || Resurse furnizate de terți Asia și America Latină || 11 || 2 || 13 || - Țări mediteraneene || 7 || - || 7 || 9 Preaderare || 6 || 19 || 25 || - Țări vecine din est, Rusia || 16 || 1 || 17 || - Africa de Sud || 2 || - || 2 || - Multiregionale* || - || 4 || 4 || - Total || 42 || 26 || 68 || 77 * Operațiuni semnate cu accent pe 2 sau mai multe regiuni Țările aflate în faza de preaderare rămân principalele beneficiare ale finanțărilor acordate de BEI în afara UE în 2013, cu 2,96 de miliarde EUR în finanțări semnate (25 de operațiuni noi), ceea ce reprezintă 43,5 % din totalul finanțărilor pentru regiunile care intră sub incidența deciziei. BEI a acordat prioritate liniilor de credit pentru IMM-uri și proiectelor de infrastructură transeuropeană. Împrumuturile cu garanție UE au scăzut la 0,96 de miliarde EUR, în timp ce împrumuturile din cadrul mecanismului de preaderare pe risc propriu au atins 2,0 miliarde EUR, față de 2,3 miliarde EUR în 2012 (a se vedea tabelul 1). Ca urmare a evenimentelor politice, în 2013, țările mediteraneene s-au confruntat cu un mediu operațional problematic. Activitatea BEI a scăzut cu 66 % de la 1,7 miliarde EUR în 2012, la 0,6 miliarde EUR (16 operațiuni noi). La fel ca în anii precedenți, sectorul energiei și al transporturilor au fost cele mai mari beneficiare ale finanțării acordate de BEI în zona mediteraneeană. BEI și-a sporit și volumul împrumuturilor pentru sectorul privat cu 9 operațiuni semnate pentru capital privat și microfinanțare cu resurse furnizate de terți. Finanțările BEI pentru țările vecine din est și din Rusia au crescut cu 17 operațiuni noi la 1,8 miliarde EUR (a se vedea tabelele 1 și 4). Acest lucru s-a datorat în principal activităților derulate în Rusia. Cu toate acestea, evenimentele politice au constrâns BEI să amâne trei operațiuni în Ucraina și Rusia care altfel ar fi fost încheiate pe durata mandatului. Semnarea unor eventuale operațiuni suplimentare în Rusia va face obiectul unor sancțiuni relevante aplicate de UE. Comisia va monitoriza și va evalua probabilitatea activării ulterioare (și eventuala nevoie de completare) a Fondului de garantare. În plus, dialogurile UE-Rusia în domeniul transporturilor au fost înghețate începând cu 2012. Condițiile de relansare a cooperării în domeniul transporturilor nu au fost îndeplinite până în prezent, iar relațiile bilaterale mai ample s-au deteriorat și mai mult ca urmare a crizei din 2014 din Ucraina. În Asia și în America Latină, împrumuturile totale au crescut la 1,24 de miliarde EUR (față de 700 de milioane EUR în 2012). Astfel cum rezultă din tabelul 5, liniile de credit către instituții financiare pentru dezvoltarea sectorului privat au constituit activitatea predominantă din punctul de vedere al volumului de operațiuni semnate în 2013, în special în regiunea țărilor aflate în faza de preaderare și în țările vecine din est. Acestea au fost urmate de sectorul energiei - în special în regiunile din AAL -, de sectorul transporturilor și al dezvoltării urbane. Defalcarea în funcție de sector și de regiune este prezentată mai jos. Tabelul 5: Defalcarea pe sectoare a operațiunilor externe semnate în 2013 în cadrul mandatului și pe propriul risc al BEI milioane EUR || Preaderare || Țări mediteraneene || Țări vecine din est, Rusia || Asia și America Latină || Africa de Sud || Total Energie || 199 || 253 || 105 || 867 || 110 || 1 534 Transporturi || 460 || 50 || 438 || - || || 948 Apă, canalizare || 6 || 77 || 64 || 60 || || 207 Linii de credit || 1 450 || 80 || 1 193 || 283 || || 3 006 Agricultură, pescuit, silvicultură || 150 || || 6 || 21 || || 177 Industrie || || 20 || || 9 || || 29 Servicii financiare || 192 || || || - || || 192 Telecomunicații || 300 || || || - || || 300 Dezvoltare urbană || 200 || 50 || || - || 150 || 400 Total || 2 958 || 530 || 1 805 || 1 240 || 260 || 6 793 Observații: În plus față de volumele sus-menționate, au fost semnate operațiuni legate de capital și de microfinanțare în valoare de 53 de milioane EUR cu resurse furnizate de terți în zona mediteraneeană. 3.2. Contribuția la îndeplinirea obiectivelor politicilor UE Decizia definește trei obiective orizontale de nivel înalt pentru toate regiunile care intră sub incidența garanției bugetare a UE („obiective ale mandatului): (i) reducerea schimbărilor climatice și adaptarea la acestea; (ii) dezvoltarea infrastructurii sociale și economice; (iii) dezvoltarea sectorului privat local, în special sprijinirea IMM-urilor. Printre obiectivele subiacente suplimentare se numără contribuția la principiile generale care stau la baza acțiunii externe, în conformitate cu articolul 21 din TUE și integrarea regională în rândul țărilor partenere, inclusiv integrarea economică între țările aflate în faza de preaderare, țările vizate de politica de vecinătate și Uniune. Orientările operaționale regionale tehnice[6] sunt menite să asigure faptul că finanțarea de către BEI cu garanția UE este coerentă și complementară cu politicile, programele și instrumentele UE de politică externă corespunzătoare pentru diferitele regiuni care intră sub incidența deciziei. Contribuția la obiectivele mandatului este reflectată în următoarea diagramă, ținând cont de operațiunile din 2013 efectuate atât în cadrul mandatului, cât și în cadrul facilităților de finanțare pe risc propriu. Aproape jumătate dintre operațiuni contribuie la mai mult de un obiectiv. Acest lucru este valabil îndeosebi în cazul proiectelor de acțiuni în domeniul climei. Diagrama 2: Contribuția la obiectivul mandatului (%) Reducerea schimbărilor climatice și adaptarea la acestea În 2013, BEI a continuat să își consolideze împrumuturile pentru acțiuni în domeniul climei. Fondurile suplimentare puse la dispoziție în cadrul mandatului privind schimbările climatice, în valoare de 2 miliarde EUR, au ajutat la extinderea, dincolo de economiile de piață emergente, a numărului țărilor în curs de dezvoltare în care se fac investiții pentru acțiuni în domeniu climei. Până la sfârșitul anului 2013, în ceea ce privește împrumuturile semnate, 83 % din fondurile de 2 miliarde EUR (puse la dispoziție în octombrie 2011) fuseseră utilizate, iar soldul fusese deja complet alocat operațiunilor suplimentare prevăzute, care au fost semnate înainte de expirarea mandatului în iunie 2014. Împrumuturile pentru acțiuni în domeniul climei au continuat să aibă o pondere mare în Asia, reprezentând aproape 90 % dintre împrumuturile semnate, în timp ce în America Latină și în Asia Centrală au atins aproape 50 %, iar în Africa de Sud au reprezentat 88 % din volumul finanțărilor noi. În zona mediteraneeană, 50 % din finanțările semnate în 2013 au sprijinit acțiunile în domeniul climei. Au fost, de asemenea, mobilizate sume substanțiale pentru finanțarea acțiunilor în domeniul climei pentru proiecte derulate în țări aflate în faza de preaderare și în regiunile vecine din est, însă proporția totală este mai mică aici, dat fiind că există alte priorități de finanțare importante, în special dezvoltarea sectorului privat. Tabelul 6: Împrumuturi externe semnate pentru acțiuni în domeniul climei în 2013 în regiunile care intră sub incidența mandatului || Acțiune în domeniul climei în cadrul || Total acțiune în domeniul climei || ca % din totalul semnat milioane EUR || mandatului privind schimbările climatice || mandatului general || facilităților pe risc propriu ale BEI Asia || 286 || 127 || 51 || 464 || 88 % Asia Centrală || 127 || || || 127 || 58 % America Latină || || 52 || 191 || 243 || 49 % Țări mediteraneene || || 253 || || 253 || 48 % Preaderare || 350 || || 159 || 509 || 17 % Țări vecine din est, Rusia || 243 || 5 || 19 || 267 || 15 % Africa de Sud || || 230 || || 230 || 88 % Total în regiunile sub incidența mandatului || 1 006 || 667 || 421 || 2 094 || 31 % Sectorul energiei a reprezentat partea cea mai substanțială din punctul de vedere al volumului finanțărilor acordate pentru acțiuni în domeniul climei (1,3 miliarde EUR) și al numărului de proiecte (16), reflectând în special cererea puternică de investiții în domeniul eficienței energetice și al energiei din surse regenerabile. Alte proiecte care au contribuit la obiectivul BEI privind schimbările climatice au vizat sectorul transporturilor durabile (357 de milioane EUR) și al dezvoltării urbane (177 de milioane EUR) sau al „resurselor naturale” (120 de milioane EUR). În 2013, împrumuturile semnate pentru acțiuni în domeniul climei s-au ridicat la 2,1 miliarde EUR, adică 31 % din finanțările externe totale acordate de BEI în regiunile care intră sub incidența deciziei. Această proporție depășește obiectivul global al BEI de 25 %. Volumul relativ ridicat semnat în 2013 poate fi explicat prin semnarea unui număr de proiecte relativ ridicat. Dezvoltarea infrastructurii sociale și economice BEI a semnat în total 46 de operațiuni externe în valoare de 3,6 miliarde EUR pentru a contribui la dezvoltarea infrastructurii sociale și economice în diverse sectoare. Aceasta include 9 operațiuni intermediate în care distribuția reală pe sectoare nu este cunoscută dinainte. Ca și în anii precedenți, cea mai mare cotă a fost înregistrată în sectorul energiei (18 proiecte) și al transporturilor (10 proiecte). Dezvoltarea sectorului privat local, în special sprijinirea IMM-urilor BEI sprijină dezvoltarea sectorului privat local în diferite moduri, dar cel mai adesea prin extinderea liniilor de credit la intermediarii financiari (în principal bănci) pentru acordarea de împrumuturi către întreprinderile mici și mijlocii. În total, dintre cele 51 de operațiuni externe care au contribuit la dezvoltarea sectorului privat local, 36 au fost împrumuturi acordate intermediarilor furnizând 3,3 miliarde EUR pentru finanțarea împrumuturilor acordate IMM‑urilor sau întreprinderilor cu capitalizare medie. Alte 12 % din aceste operațiuni au fost împrumuturi directe acordate întreprinderilor private mai mari și 9 operațiuni reprezintă investiții în fonduri de capital privat și instituții de microfinanțare. Integrarea regională Se preconizează că proiectele derulate în mai multe sectoare vor contribui la integrarea regională. Dintre cele 17 proiecte (1,1 miliarde EUR) care au contribuit la integrarea regională, 6 sunt operațiuni directe în sectorul transporturilor. Acestea sunt în special drumuri transfrontaliere și rețele regionale de navigație aeriană. Patru proiecte își aduc contribuția prin sectorul energiei. Această dimensiune a fost cel mai puternic reprezentată în țările aflate în faza de preaderare și în țările vecine din est unde s-au concentrat aproximativ trei sferturi din totalul volumului de împrumuturi externe având ca obiectiv sprijinirea integrării regionale. 3.3. Impactul și valoarea adăugată ale operațiunilor BEI. Cadrul CMR furnizează o evaluare a operațiunilor de finanțare ale BEI pe parcursul întregului lor ciclu de viață. Acesta contribuie la selectarea de proiecte solide aliniate la prioritățile UE pe baza unor rezultate concrete și în cazul cărora implicarea BEI va adăuga valoare. La evaluare, sunt identificați indicatori ai rezultatelor, cu valori de referință și ținte care reflectă rezultatele preconizate în domeniul economic, social și de mediu ale operațiunii. Rezultatele obținute în raport cu criteriile de performanță specificate sunt monitorizate pe întreaga durată de viață a proiectului și sunt raportate în două etape importante: la finalizarea proiectului și la 3 ani după finalizarea proiectului („post-finalizare”) pentru operațiuni directe; la finalul perioadei de investiții și la finalul perioadei aferente fondurilor de capital privat; și la finalul perioadei alocărilor pentru împrumuturi intermediate. Proiectele sunt notate în funcție de trei „piloni”: (i) Pilonul 1 măsoară contribuția estimată la prioritățile UE și ale țărilor și eligibilitatea pe baza obiectivelor mandatului BEI. (ii) Pilonul 2 măsoară calitatea și soliditatea operațiunii, pe baza rezultatelor preconizate. (iii) Pilonul 3 măsoară valoarea adăugată financiară și nefinanciară așteptată a BEI. În documentul de lucru al serviciilor Comisiei sunt furnizate informații suplimentare privind cadrul conceptual CMR. Întrucât vor fi necesari mai mulți ani până la obținerea de rezultate efective în urma operațiunilor realizate în temeiul cadrului CMR, care a fost introdus în 2012, șase studii de caz selectate în cadrul documentului de lucru al serviciilor Comisiei prezintă rezultatele efective obținute prin proiecte aflate în curs de implementare. Prin urmare, în continuare sunt prezentate și discutate rezultatele preconizate pentru toate operațiunile semnate în regiuni care intră sub incidența mandatului. Diagrama 3: Distribuția calificativelor CMR preconizate, în funcție de piloni, în cazul proiectelor semnate în 2013 Rezultatele preconizate ale tuturor operațiunilor semnate în 2013 în regiunile care intră sub incidența mandatului: După cum se poate vedea pe baza calificativelor de la pilonul 1, se preconizează că mai mult de jumătate dintre operațiunile semnate în 2013 vor aduce o contribuție excelentă la obiectivele mandatului, aceasta însemnând o contribuție atât la obiectivele de dezvoltare ale țărilor, cât și la prioritățile UE pentru țara și/sau regiunea în cauză. Proiectele despre care se preconizează că vor aduce o „bună” contribuție sunt în conformitate cu obiectivele mandatului și ar putea avea o contribuție semnificativă la obiectivele de dezvoltare ale țării și o contribuție moderată la obiectivele UE sau invers. În ceea ce privește pilonul 2, se preconizează că 9 % dintre operațiunile semnate vor primi un calificativ excelent, inclusiv operațiunile directe cu o rată a randamentului economic (ERR) mai mare de 15 % sau operațiunile intermediate (linii de credit) care aduc o contribuție excepțională la creșterea accesului la finanțare, precum și la dezvoltarea sectorului financiar, într-un mediu cu un nivel de risc relativ scăzut. Se preconizează că peste 86 % dintre operațiuni vor fi „bune”. Este vorba despre operațiuni directe cu o ERR medie cuprinsă între 10 % și 15 % sau operațiuni intermediate care contribuie la creșterea accesului la finanțare și la dezvoltarea sectorului financiar, însă într-un mediu cu risc ridicat cu o probabilitate scăzută de obținere a rezultatelor. Calificativele pentru pilonul 3 indică faptul că se preconizează ca aproximativ 21 % dintre operațiunile semnate în 2013 să aibă o valoare adăugată ridicată - în mod obișnuit, prelungind cu peste 100 % perioada de scadență a datoriei pusă la dispoziție pe piață celui care ia cu împrumut; acoperind cel puțin 80 % din viața economică a bunurilor care urmează să fie finanțate; jucând un rol central în sprijinirea pregătirii, a structurării și/sau a implementării proiectului. Alte 62 % se preconizează că vor avea o bună contribuție, furnizând o valoare adăugată semnificativă - în mod obișnuit, combinând o contribuție semnificativă în ceea ce privește fie aspectele tehnice și sectoriale, fie standardele și asigurarea la un nivel mai înalt. 17 % dintre operațiunile semnate care au fost evaluate ca având o valoare adăugată moderată au fost, în mod normal, produse standard pentru care a fost necesară o contribuție limitată la conceperea, structurarea sau implementarea proiectului. 4. COOPERAREA CU COMISIA Documentul de lucru cuprinde o listă a cadrelor existente în care au cooperat BEI și Comisia în 2013 în vederea consolidării coerenței sprijinului global acordat de UE în regiunile care intră sub incidența deciziei, precum și un tabel recapitulativ al volumului finanțărilor semnate de BEI în cadrul gestionării resurselor bugetare ale UE. În plus, în documentul de lucru al serviciilor Comisiei sunt conturate câteva dintre activitățile principale coordonate între cele două instituții în 2013. 5. COOPERAREA CU INSTITUȚIILE FINANCIARE INTERNAȚIONALE Cooperarea cu alte instituții financiare internaționale („IFI”) este parte integrantă din activitățile BEI, de la dialoguri pe chestiuni instituționale, teme orizontale, probleme tematice și consultări reciproce, până la forme îmbunătățite de cofinanțare operațională și partajare a eforturilor. În 2013, cofinanțarea împreună cu alte IFI sau instituții bilaterale europene a reprezentat 47 % din totalul finanțărilor semnate de BEI cu garanția UE. Lista operațiunilor cofinanțate semnate în regiunile vizate de mandat în 2013 este inclusă în documentul de lucru al serviciilor Comisiei. Dialogurile dintre IFI au loc în cadrul unor grupuri de lucru specializate, care se întrunesc periodic pentru a face schimb de bune practici sau pentru a discuta chestiuni specifice. Un astfel de grup a lucrat la armonizarea rezultatelor în rândul instituțiilor financiare active în sectorul privat, iar un grup de lucru similar a fost creat în 2013 pentru armonizarea rezultatelor pentru proiectele din sectorul public. În plus, sunt stabilite grupuri de lucru ad-hoc pentru a aborda chestiuni specifice, de exemplu G-20 sau Grupul-8 care solicită deseori contribuția Băncii Mondiale și a băncilor multilaterale de dezvoltare. BEI participă și la alte inițiative de dialog, precum reuniunea directorilor băncilor multilaterale de dezvoltare (ianuarie 2014) care a fost organizată de BEI. De asemenea, BEI joacă un rol-cheie în ceea ce privește Platforma UE de finanțare mixtă a cooperării externe. [1] JO L 280, 27.10.2011, p.1. [2] BEI – 06/2014 – ISBN 978-92-861-2059-6 „Raportul anual pentru 2013 privind activitatea BEI în Africa, Caraibe și Pacific și în țările și teritoriile de peste mări”. [3] JO L 135, 8.5.2014, p.1. [4] http://www.eib.org/attachments/country/eib_rem_annual_report_2013_en.pdf [5] A se vedea Raportul Comisiei către Parlamentul European și Consiliu privind Fondul de garantare și gestionarea acestuia în 2013 - COM(2014) 463 final din 16.7.2014 și SWD (2014) 241 final care îl însoțește. [6] A se vedea documentul de lucru al serviciilor Comisiei – COM(2012) 357 final. Potrivit deciziei nr. 1080/2011/UE din 25 octombrie 2011, Comisia prezintă Parlamentului European şi Consiliului un raport final privind aplicarea acestei decizii. Acesta acoperă operaţiunile de finanţare ale BEI semnate pe durata perioadei care intră sub incidenţa deciziei[1] începând cu 2007 până la 30 iunie 2014 în urma extinderii cu şase luni a deciziei. Prezentul raport completează analiza raportului anual pentru 2013 privind activitatea externă a BEI care a beneficiat de garanția bugetară a UE și ia în considerare întreaga perioadă de valabilitate, incluzând prelungirea cu 6 luni în 2014. În decizie, plafonul maxim pentru operaţiunile de finanţare ale BEI cu garanţie UE (29,5 miliarde EUR) a fost defalcat într-un mandat general de 27,5 miliarde EUR și un mandat privind schimbările climatice de 2 miliarde EUR. Mandatul general a fost defalcat în plafoane şi subplafoane regionale. Utilizarea mandatului extern Utilizarea finală a mandatului la 30 iunie 2014 a fost de 99 % în total (98 % pentru partea aferentă mandatului privind schimbările climatice), cu mici diferențe regionale după cum se poate vedea în tabelul următor (cifre în milioane EUR). Evenimentele politice au constrâns BEI să amâne trei operaţiuni în Ucraina şi Rusia care altfel ar fi fost încheiate înainte de sfârşitul lunii iunie. În cele din urmă, ca urmare a acestor circumstanţe neprevăzute, suma realocată pe parcursul ultimelor 6 luni ţărilor vecine din est a putut fi utilizată doar parţial (82 de milioane EUR din 200 de milioane EUR). Evenimentele din Thailanda au avut un efect similar asupra unei operaţiuni. Tabelul 1: Utilizarea mandatului extern 2007-2014 (până la 30.6.2014) Operaţiunile subsuverane care intră sub incidenţa mandatului Operaţiunile subsuverane s-au dovedit cele mai utile şi au servit obiectivelor de politică externă ale UE dat fiind că au permis BEI să sprijine o serie de proiecte deosebit de relevante, în special în domeniul sprijinului pentru IMM-uri, al dezvoltării infrastructurii municipale, al locuințelor sociale şi al schimbărilor climatice. Plafonul de 2,6 miliarde EUR pentru operaţiunile subsuverane din cadrul garanţiei globale a UE a fost epuizat la sfârşitul lunii iunie 2014. În 9 ţări au fost semnate 27 de operaţiuni. Plata împrumuturilor pentru proiecte sprijinite de mandat La sfârşitul lunii iunie 2014, se contractaseră împrumuturi în valoare de 14,4 miliarde EUR, corespunzând unui procent de 50 % dintre împrumuturile semnate nete, pentru proiecte de investiţii sprijinite în cadrul mandatului. Ţinând cont de faptul că o parte a activităţilor de acordare de împrumuturi au fost încheiate doar recent, dar şi de perioada în general lungă de timp necesară punerii în aplicare a proiectelor, se preconizează creşterea progresivă în umătorii ani a acestui procent. Tabelul 2: Totalul împrumuturilor semnate şi plăţilor nete în temeiul mandatului la sfârşitul lunii iunie 2014 Finanţarea totală a BEI - în cadrul mandatului şi pe riscul propriu complet al BEI În total, în perioada 2007-iunie 2014, BEI a semnat operaţiuni de finanţare în valoare de 47,2 miliarde EUR în regiunile care intră sub incidenţa mandatului dintre care 64 % (împrumuturi semnate brute în valoare de 30,4 miliarde) cu garanţia UE, restul fiind acoperite în baza unor facilităţi de creditare pe riscul propriu integral al BEI. Garanţia globală a UE acoperă 22,7 miliarde EUR din împrumuturile acordate contrapărţilor suverane sau subsuverane, în timp ce garanţia de risc politic acoperă împrumuturi de 7,7 miliarde EUR acordate sectorului privat. Tabelul 3: Operaţiuni de finanţare ale BEI în zonele geografice care intră sub incidenţa mandatului în funcţie de tipul garanţiei Pe parcursul perioadei mandatului, BEI a semnat împrumuturi în 46 de ţări care intră sub incidenţa deciziei. În 40 de ţări, finanţarea a fost acordată în baza mandatului cu garanţie a UE, iar în 26 de ţări în baza facilităţilor de finanţare pe risc propriu ale BEI. Cu excepţia a trei dintre ţările beneficiare (Croaţia, Israel şi Rusia[2]), toate sunt ţări în curs de dezvoltare potrivit listei OCDE a beneficiarilor de asistență oficială pentru dezvoltare (AOD). 25 % din volumul finanţărilor BEI a fost semnat în ţări cu venituri medii inferioare (17 ţări beneficiare), ţări cu venituri mici (Tadjikistan) sau în ţări cel mai puţin dezvoltate (Bangladesh şi Nepal). Sprijinirea dezvoltării infrastructurii reprezintă cea mai puternică linie de activităţi, în special în sectorul energiei şi al transporturilor care, împreună, constituie aproape jumătate (52 %) din volumul semnat în cadrul mandatului. Dezvoltarea întreprinderilor private, în special prin linii de credit acordate băncilor intermediare, se situează pe locul al doilea reprezentând 47 % din împrumuturile pe propriul risc al BEI şi 20 % din împrumuturile semnate în cadrul mandatului. Finanţările în vederea îmbunătăţirii sistemelor de alimentare cu apă şi de canalizare, precum şi investiţiile în sănătate şi educaţie au fost finanţate aproape exclusiv în cadrul mandatului. Contribuţia împrumuturilor totale la obiectivele de politică ale UE Începând cu 2007, BEI a încheiat 437 de operaţiuni dintre care 271 în cadrul mandatului, 132 în baza facilităţilor de finanţare pe propriul risc şi 34 de operaţiuni cu capital de risc din resurse furnizate de terţi. Diagrama de mai jos arată contribuţia tuturor acestor operaţiuni la obiectivele mandatului din punctul de vedere al volumului şi al proporţiei operaţiunilor semnate în perioada 2007- iunie 2014. Diagrama 1: Contribuţia cumulativă la obiectivele mandatului[3] Pe parcursul mandatului, au fost finanţate 108 proiecte cu componente substanţiale în domeniul schimbărilor climatice. Finanţarea în domeniul climei a atins valoarea de 12 miliarde EUR, reprezentând 25 % din volumul total semnat din resursele proprii ale BEI (cu excepţia operaţiunilor din resurse furnizate de terţi). Proporţia doar pentru mandat este de 26 %. Tabelul 4: Acțiuni în domeniul climei în perioada 2007-iunie 2014 în regiunile care intră sub incidența mandatului Cofinanţarea cu alte IFI şi mecanisme de finanţare mixtă Pe întreaga durată a mandatului, 58 % din volumul finanţărilor BEI în cadrul mandatului au fost cofinanţate cu alte instituţii financiare internaţionale. Tabelul 5: Operaţiuni de finanţare ale BEI combinate cu resurse din granturi UE sau cofinanţate cu alte instituţii financiare internaţionale 27 % din volumul împrumuturilor din cadrul mandatului au fost combinate cu granturi, mai ales sub formă de subvenţii pentru investiţii sau asistenţă tehnică. În ceea ce privește alocările bugetare ale UE, CIBV și FIV au beneficiat de cele mai mari contribuţii în perioada 2007‑2013, și anume 229 de milioane EUR, respectiv 223 de milioane EUR. În aceeași perioadă, LAIF a beneficiat de 25 de milioane EUR şi FIA de 5,7 milioane EUR, iar IFCA de 4,3 milioane EUR. S-a recurs la finanţare mixtă în peste jumătate (22) dintre cele 40 de ţări în care BEI a acordat finanţări în cadrul mandatului. [1] Punerea în aplicare a mandatului a început la 1 august 2007 (după semnarea Acordului privind garanția UE) şi a fost prelungită până la 30 iunie 2014. [2] Semnarea de eventuale operaţiuni suplimentare în Rusia va face obiectul unor sancţiuni relevante aplicate de UE. [3] Un singur proiect poate să contribuie la mai multe obiective ale mandatului.